Raporti i Departamentit të Shtetit mbi terrorizmin në botë - 2003-04-30
Shtatë vende: Kuba, Irani, Iraku, Libia, Koreja e Veriut, Siria dhe Sudani ishin radhitur përsëri si shtete që mbështesin terrorizmin
Departamenti i Shtetit thotë se vitin e kaluar u bënë 199 sulme terroriste, 44 për qind më pak se në vitin 2001 dhe shifra më e ulët prej më shumë se 30 vjetësh. 725 vdekje iu atribuan terrorizmit, numër ky jashtëzakonisht më i ulët sesa ai prej 3 mijë e 300 i vitit të mëparshëm, ku bënin pjesë edhe viktimat e sulmeve terroriste të 11 shtatorit në Shtetet e Bashkuara. Sulmi që shkaktoi më shumë viktima vitin e kaluar ishte shpërthimi me makinë bombë shtatorin e kaluar në një zonë turistike në Bali të Indonezisë, si pasojë e të cilit u vranë më shumë se 200 vetë. Duke paraqitur raportin në një konferencë shtypi, Sekretari i Shtetit Colin Powell tha se nuk ka dyshim që rritja e vigjilencës, e bashkëpunimit ndërkombëtar dhe sanksionet financiare të Kombeve të Bashkuara, pas 11 shtatorit, po ia bëjnë jetën më të vështirë terroristëve. tha zoti Powell. Ai shtoi se çlirimi i Irakut nga forcat amerikane e ka çliruar botën nga “kombinimi me fuqi katastrofike” i një regjimi të papërgjegjshëm, armëve të shkatërrimit në masë dhe terroristëve. Ai shprehu shpresën se Iraku, që do të hiqet së shpejti nga lista e shteteve që mbështesin terrorizmin e Departamentit të Shtetit, mund të bëhet shembull i një shteti që në vend që të paraqesë një kërcënim, kontribuon për paqen dhe sigurinë ndërkombëtare. Në raport, Irani radhitej si vendi më aktiv mes atyre që mbështetësin terrorizmin. Sipas tij, Garda Revolucionare e Iranit dhe Ministria e Shërbimit Sekret kanë luajtur rol në planifikimin dhe mbështetjen e akteve terroriste, ndërsa udhëheqësit e vendit vazhdojnë të mbështesin grupet që janë kundër përpjekjeve për paqe në Lindjen e Mesme. Siria, në të cilën Sekretari i Shtetit do të shkojë gjatë kësaj jave, përmendej pasi atje kanë zyrat fraksione radikale palestineze. Koordinatori i Departamentit të Shtetit për kundërterrorizmit, Cofer Black thotë se Departamenti i Shtetit nuk e pranon argumentin e Sirisë se ky vend mbështet vetëm aktivitetet politike të radikalëve. , tha zoti Black. Megjithëse Sudani dhe Libia kanë mbetur në listë, në raport thuhet se ato kanë bërë disa përparime. Zoti Black tha se al-Qaida po fshihet, ndërsa një e treta e udhëheqësve të saj është vrarë, apo kapur, por ai shtoi se organizata ende po planifikon sulme dhe kërcënimet e saj duhet të shihen me “seriozitetin më të madh”. //rd//